ตรีดาว อภัยวงศ์ สุขุม

ตรีดาว อภัยวงศ์ เกิดเมื่อวันที่ 2 พฤศจิกายน พ.ศ. 2519 เป็นบุตรสาวคนที่ 2 ของ พันตำรวจเอกวิจิตร และนางเกื้อกูล อภัยวงศ์ จบการศึกษาตั้งแต่ระดับชั้นอนุบาลจนถึงชั้นมัธยมศึกษาปีที่ 6 จากโรงเรียนราชินี และต่อในระดับปริญญาที่ภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย  หลังจากเรียนจบได้รับการทาบทามให้เป็นอาจารย์ประจำที่คณะ หนึ่งปีต่อมาไปศึกษาเพิ่มเติมทางด้านศิลปะการละคร (MA in Theatre Practice) ในระดับมหาบัณฑิต ที่ มหาวิทยาลัยเอ็กซิเตอร์ ประเทศอังกฤษ ซึ่งเป็นนักเรียนชาวเอเชีย เพียงคนเดียวที่ได้รับการตอบรับให้เข้าเรียนในสาขานี้  ซึ่งเปิดสอนนักศึกษาเพียงแค่ 5 คนในปีนั้น 
จากนั้นกลับมารับราชการเป็นอาจารย์ประจำ ที่คณะอักษรศาสตร์ จุฬาลงกรณ์มหาวิทยาลัย และเป็นอาจารย์พิเศษในปัจจุบัน
ตรีดาวเคยเป็นพิธีกรในรายการ "เรียงร้อย ถ้อยไทย" ซึ่งเป็นรายการเกี่ยวกับการใช้ภาษาไทยให้ถูกต้อง ซึ่งเป็นรายการสั้น ๆ ช่วงหัวค่ำวันธรรมดา ทางช่อง 3 อยู่พักหนึ่ง
ชีวิตครอบครัว สมรสกับ พงษ์ สุขุม บุตรชายคนโตของ ปราโมทย์ สุขุม อดีตรัฐมนตรีช่วยว่าการกระทรวงศึกษาธิการ และนักการเมืองพรรคประชาธิปัตย์กับคุณหญิงกัญญา หงส์ลดารมภ์ ไปเมื่อวันที่ 7 มีนาคม พ.ศ. 2552

**ผลงาน**
 พ.ศ. 2559-2560 – โฆษกกรุงเทพมหานคร และผู้ช่วยเลขานุการผู้ว่าราชการกรุงเทพมหานคร (พล.ต.อ. อัศวิน ขวัญเมือง)- พ.ศ. 2556-2559 – โฆษกกรุงเทพมหานคร และที่ปรึกษาผู้ว่าราชการกรุงเทพมหานคร (หม่อมราชวงศ์สุขุมพันธุ์ บริพัตร)- พ.ศ. 2555-2556 – พิธีกรรายการฟ้าวันใหม่ วิพากษ์สยาม และวิกสยามสามสาว ทางบลูสกายแชนแนล- พ.ศ. 2551 – พิธีกรรายการวิกสยาม ทางทีวีไทย และเป็นพิธีกรคู่กับเกตุเสพย์สวัสดิ์ ปาลกะวงศ์ ณ อยุธยา ในรายการ 44214 เกม ทางช่อง 3- พ.ศ. 2549-ปัจจุบัน – ลาออกจากอาจารย์ประจำ และเป็นอาจารย์พิเศษ ภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย- พ.ศ. 2542-2543 – เป็นวิทยากรพิเศษด้านการพัฒนาบุคลิกภาพ ด้านการแสดง ให้กับนักแสดง บริษัทเอกชน และหน่วยงานของรัฐ เป็นผู้กำกับการแสดงละครเวทีหลายเรื่องให้กับคณะอักษรศาสตร์ จุฬาลงกรณ์มหาวิทยาลัย ในงานประจำปี เป็นผู้อบรมการแสดงให้กับนักแสดงในโครงการและบริษัทต่างๆ เช่น X'ACT บางกอกการละคร ฯลฯ- พ.ศ. 2541 – เป็นผู้ช่วยกำกับละครประจำปีของคณะอักษรศาสตร์ จุฬาลงกรณ์มหาวิทยาลัย เป็นผู้เขียนบทละครโทรทัศน์สำหรับเด็ก เรื่อง "โมจาโกะ" ให้กับช่อง 9 อ.ส.ม.ท. และเป็นอาจารย์ประจำภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย- พ.ศ. 2539 – รองประธานชมรมละคร คณะอักษรศาสตร์ แสดงนำในละครประจำปีของคณะอักษรศาสตร์ จุฬาลงกรณ์มหาวิทยาลัย- พ.ศ. 2538 – เขียนบทโทรทัศน์รายการพูดจาภาษาคนไทย ให้กับบริษัทช่างคิด- พ.ศ. 2537 – รองประธานชมรมภาษาไทย โรงเรียนราชินี ผู้แทนนักเรียนงานกีฬาราชินี-ราชินีบน เป็นส่วนหนึ่งในขบวนดุริยางค์ปิดงานกีฬาสี ร่วมแสดงระบำอินเดียในงานฉลองคล้ายวันประสูติของพระวรวงศ์เธอ พระองค์เจ้าสุทธสิริโสภา- พ.ศ. 2536 – เป็นประธานสีในงานกีฬาสีโรงเรียน โรงเรียนราชินี- พ.ศ. 2532 – แสดงละครโรงเรียนเรื่อง "สังข์ทอง"- พ.ศ. 2530 – แสดงละครโรงเรียนเรื่อง "ท่านเพคะ" คู่กับสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
นอกจากนี้ยังเป็นวิทยาการอบรมการแสดงให้กับหลายหน่วยงานและหลายบริษัท
ในปี พ.ศ. 2565 เธอได้ร่วมก่อตั้งพรรคกล้า ร่วมกับ กรณ์ จาติกวณิช และ อรรถวิชช์ สุวรรณภักดี

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายเขมร
หมวดหมู่:สกุลอภัยวงศ์
หมวดหมู่:สกุลสุขุม
หมวดหมู่:นักวิชาการชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:พรรคกล้า
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนราชินี
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยเอ็กซิเตอร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ จ.ภ.